નાણાકીય સંકટમાં ઘેરાયેલી 70 જેટલી કંપનીઓને લોન (એનપીએ)ની સમસ્યાના ઉકેલ માટેની ડેડલાઈન સમાપ્ત થઈ ગઈ છે. આ 70 કંપનીઓએ બેંકો પાસેથી લીધેલ લોન પેટે અધધધ… રૂપિયા 3.60 લાખ કરોડ ચૂકવ્યાં નથી. બેંકોને આશા હતી કે 27 ઓગસ્ટ પહેલાં કંપનીઓ અંશતઃ લોનની ચૂકવણી કરશે, પણ આ આશા ઠગારી નીવડી છે. એનપીએના ભરડાએ બેંકોને આર્થિક મુશ્કેલીમાં મુકી દીધી છે. હવે નવા કાયદા મુજબ 70 કંપનીઓનો કેસ એનસીએલટી (નેશનલ કંપની લૉ ટ્રિબ્યુનલ)માં જશે, અને એનસીએલટીમાં બેન્કરપ્સી રેઝોલ્યુશન તરીકે ટ્રીટ કરવામાં આવશે. શું એનપીએની સમસ્યાના ઉકેલ માટે આ જ એક રસ્તો છે?, તેવો સવાલ અત્રે થઈ રહ્યો છે.